কলকাতায় থাকা লেক স্কুলে পূর্ণিমার প্রারম্ভিক শিক্ষা আরম্ভ হয়েছিল। উল্লেখনীয়, সেই শিক্ষা প্রতিষ্ঠান তাঁর জ্যেষ্ঠা ভগ্নী সুষমা সেনগুপ্ত স্থাপন করেছিলেন। তারপর তিনি আশুতোষ কলেজ, স্কটিশ চার্চ কলেজ এবং সর্বশেষে কলকাতা বিশ্ববিদ্যালয়ে নামভর্তি করেন। পড়াশুনার বাইরে তিনি যামিনী গাঙ্গুলির থেকে হিন্দুস্তানী ধ্রুপদী সংগীত শিখেছিলেন। সংগীতের বাইরে অন্য কিছু দিকেও তাঁর আগ্রহী ছিল। তিনি চিত্রকলা শিখেছিলেন গোপাল ঘোষের থেকে। তার বাইরেও তিনি পন্ডিত জ্ঞান প্রকাশ ঘোষের থেকে তবলার শিক্ষা নিয়েছিলেন। এর বাইরে তিনি ভাস্কর্য-নির্মাণেরও শিক্ষা নিয়েছিলেন।

বিজ্ঞানের ক্ষেত্রটিতে পূর্ণিমা কয়েক দশক অতিবাহিত করেছিলেন। তিনি ভূ-খনিজের রঞ্জন-রশ্মির ক্রিস্টালোগ্রাফিতে ডক্টরেট ডিগ্রী অর্জন করেন৷ কলকাতা বিশ্ববিদ্যালয় থেকে তিনি ডক্টরেট ডিগ্রী লাভ করেছিলেন (রাজাবজার বিজ্ঞান মহাবিদ্যালয়ে ১৯৫৬-৫৭ সালের ছাত্রী হিসেবে)। তিনি অধ্যাপক সত্যেন্দ্র নাথ বোসের অধীনে গবেষণা করেছিলেন। পদার্থ বিজ্ঞানে ডক্টরেট ডিগ্রী অর্জন করা তিনি প্রথম বাঙালি মহিলা ছিলেন। 

১৯৬৩-৬৪ সালে পূর্ণিমা স্টানফর্ড বিশ্ববিদ্যালয়ের জৈব-পদার্থ বিজ্ঞান বিভাগে যোগদান করেন এবং "Origin of life" নামের বিশেষ একটি প্রকল্পে যোগদান করেন৷ 
গবেষণা
শিক্ষা এবং কর্মজীবন
প্রারম্ভিক জীবন
গ্রন্থ, প্রবন্ধ, এবং প্রকাশন